હિન્દુત્વના એજન્ડાને આગળ વધારતા ભારતીય જનતા પાર્ટી યોગી આદિત્યનાથને અયોધ્યાની બેઠક ઉપરથી વિધાનસભાની ચુંટણી લડાવે તેવી શક્યતા વ્યક્ત કરાઈ રહી છે. યોગી આદિત્યનાથ અત્યારે ગોરખપુરથી સાંસદ છે અને નિયમ મુજબ મુખ્યમંત્રી પદના શપથ લીધા બાદ છ મહિનાની અંદર તેમણે ધારાસભ્ય બનવુ ફરજીયાત છે. યોગી આદિત્યનાથે ૧૯ માર્ચના રોજ ઉત્તરપ્રદેશના મુખ્યમંત્રી તરીકેના શપથ ગ્રહણ કર્યા હતા, જેને બે મહિનાનો સમય થઈ ચુક્યો છે. ત્યારે હવે તેમને આગામી ચાર મહિનાની અંદર વિધાનસભાની ચુંટણી જીતવી પડશે.